ai4bharat/Pralekha huggingface dataset:
மத்திய அமைச்சரவை
பாரம்பரிய மருத்துவம் மற்றும் ஹோமியோபதி துறைகளில் ஒத்துழைப்பு குறித்து இந்தியாவுக்கும் ஜிம்பாப்வேக்கும் இடையில் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பாரம்பரிய மருத்துவம் மற்றும் ஹோமியோபதி துறைகளில் ஒத்துழைப்பு குறித்து இந்தியக் குடியரசுக்கும், ஜிம்பாப்வே குடியரசுக்கும் இடையில் ஏற்கெனவே கையெழுத்தான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த ஒப்பந்தம் 2018 நவம்பர் 3 ஆம் தேதி கையெழுத்தானது.
பாரம்பரிய மருத்துவ முறைகள் மற்றும் ஹோமியோபதி மருத்துவ முறைகளை மேம்படுத்துவதில் இரு நாடுகளுக்கும் இடையில் ஒத்துழைப்புக்கான வரையறைகளை அளிப்பதாக இந்தப் புரிந்துணர்வு ஒப்பந்தம் அமைந்துள்ளது. பாரம்பரிய மருத்துவத் துறையில் இரு நாடுகளும் இதனால் பயன்பெறும்.
சமநிலை மற்றும் பரஸ்பரப் பயன் என்ற அடிப்படையில், பாரம்பரிய மருத்துவத் துறையில் இரு நாடுகளுக்கும் இடையிலான ஒத்துழைப்பைப் பலப்படுத்துவது, மேம்படுத்துவது மற்றும் உருவாக்குதலை பிரதான நோக்கமாகக் கொண்டதாக இந்த ஒப்பந்தம் உள்ளது.
பின்வரும் விஷயங்களில் ஒத்துழைப்பு மேற்கொள்ளலாம் என இந்த ஒப்பந்தத்தில் அடையாளம் காணப்பட்டுள்ளது:
- புரிந்துணர்வு ஒப்பந்தத்தின் அம்சங்களுக்கு உட்பட்டு கற்பித்தல், பயிற்சி செய்தல், மருந்துகள் மற்றும் மருந்து இல்லாத சிகிச்சை முறைகளின் ஒழுங்குமுறைகளை மேம்படுத்துவது;
- அனைத்து மருத்துவப் பொருள்களை வழங்குதல், அவற்றைப் பயன்படுத்துவதற்குத் தேவையான ஆவணங்கள் வழங்குதல் மற்றும் புரிந்துணர்வு ஒப்பந்தத்தின் அம்சங்களுக்கு உள்பட்ட நோக்கங்களை எட்டுவதற்கான மேற்கோள்களை அளிப்பது;
- பயிற்சி செய்பவர்கள், துணை மருத்துவ அலுவலர்கள், விஞ்ஞானிகள், கற்பித்தல் தொழிலில் இருப்பவர்கள் மற்றும் மாணவர்களுக்குப் பயிற்சிகள் அளிப்பதற்கு நிபுணர்களைப் பரிமாற்றம் செய்து கொள்வது;
- ஆர்வம் உள்ள விஞ்ஞானிகள், மருத்துவப் பயிற்சி செய்வோர், துணை மருத்துவ அலுவலர்கள் மற்றும் மாணவர்களுக்கு ஆராய்ச்சி, கல்வி மற்றும் பயிற்சித் திட்டங்களில் சேர வாய்ப்பு அளித்தல்;
- மருந்தியல் நூல்கள் மற்றும் மருந்துகளின் செய்முறைகளை பரஸ்பரம் அங்கீகரித்தல்;
- இரு தரப்பினராலும் அதிகாரப்பூர்வமாக அங்கீகரிக்கப்பட்ட மருத்துவ முறைகளைப் பரஸ்பரம் அங்கீகரித்தல்;
- இரு நாடுகளிலும் மத்திய / மாநில அரசுகளின் அங்கீகாரம் பெற்ற பல்கலைக்கழகங்கள் அளிக்கும் கல்வித் தகுதிகளுக்கு பரஸ்பரம் அங்கீகாரம் அளித்தல்;
- அங்கீகரிக்கப்பட்ட கல்வி நிலையங்களில் கல்வி பயில்வதற்கு உதவித் தொகைகள் வழங்குதல்;
- அந்தந்த நாடுகளில் தற்போது அமலில் உள்ள சட்டங்களின்படி, தகுதி பெற்ற மருத்துவப் பயிற்சியாளர்களால், பாரம்பரிய மருந்துத் தயாரிப்புகளுக்கு பரஸ்பர அடிப்படையில் அங்கீகாரம் அளித்தல்;
- அந்தந்த நாடுகளில் தற்போது அமலில் உள்ள சட்டங்களின்படி, தகுதி பெற்ற மருத்துவப் பயிற்சியாளர்கள் மருத்துவம் செய்வதற்கு பரஸ்பர அடிப்படையில் அனுமதி அளித்தல்;
- இதன் பிறகு இரு தரப்பினராலும் பரஸ்பரம் ஒப்புக்கொள்ளப்படும் எந்த அம்சங்களையும் பின்பற்றுதல் ஆகியவற்றுக்கு இந்த ஒப்பந்தம் வகை செய்கிறது.
மின்னணு மற்றும் தகவல் தொழில்நுட்பம்
ரெய்ஸ் 2020-இன் மூன்றாவது நாள் கூட்டத்தில் எம்ஐடி, கூகிள், ஐபிஎம் மற்றும் உலக பொருளாதார கூட்டமைப்பிலிருந்து புகழ்பெற்ற நிபுணர்கள் கலந்து கொள்கின்றனர்
பிரதமர் திரு நரேந்திர மோடியால் துவக்கி வைக்கப்பட இருக்கும் ரெய்ஸ் 2020-இல் எம்ஐடி, கூகிள், ஐபிஎம் மற்றும் உலக பொருளாதார கூட்டமைப்பிலிருந்து புகழ்பெற்ற நிபுணர்கள் கலந்து கொள்கின்றனர்.
அமெரிக்காவில் உள்ள எம்ஐடி-யின் கணினி அறிவியல் மற்றும் செயற்கை நுண்ணறிவு ஆய்வகத்தின் இயக்குநர் பேராசிரியர் டேனியலா ரூஸ், கூகிள் ரிசர்ச் இந்தியாவின் சமூக நலனுக்கான செயற்கை நுண்ணறிவு இயக்குநர் டாக்டர் மிலிந்த் தம்பே, ஐபிஎம் இந்தியா மற்றும் தெற்காசியாவின் நிர்வாக இயக்குநர் திரு சந்திப் படேல் உள்ளிட்ட நிபுணர்கள் 2020 அக்டோபர் 7 அன்று மூன்றாம் நாள் கூட்டத்தில் கலந்து கொள்கின்றனர்.
செயற்கை நுண்ணறிவு குறித்த மாபெரும் மெய்நிகர் மாநாட்டை மின்னணு மற்றும் தகவல் தொழில்நுட்ப அமைச்சகம் மற்றும் நிதி ஆயோக் ஆகியவை இணைந்து 2020 அக்டோபர் 5 முதல் 9 வரை நடத்துகின்றன.
இம்மாநாட்டை பிரதமர் திரு நரேந்திர மோடி 2020 அக்டோபர் 5 அன்று மாலை 7 மணிக்கு துவக்கி வைக்கிறார். சர்வதேச செயற்கை நுண்ணறிவுத் துறையின் பிரதிநிதிகள் இந்த மாநாட்டில் கலந்து கொண்டு விவாதங்கள் நடத்துவார்கள்.
சமூக மாற்றம், உள்ளிணைப்பு மற்றும் சுகாதாரம், வேளாண்மை, கல்வி மற்றும் திறன்மிகு போக்குவரத்து உள்ளிட்ட துறைகளின் மேம்பாடு ஆகியவற்றுக்காக எவ்வாறு செயற்கை நுண்ணறிவை பயன்படுத்தலாம் என்பது குறித்து இவர்கள் விவாதிப்பார்கள்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1661248
நிதி அமைச்சகம்
சிறப்பு திரும்ப வழங்குதல் இருவாரம் 16.6.2018 வரை நீட்டிக்கப்பட்டுள்ளது
சிறப்பு திரும்ப வழங்குதல் இருவார விழா திட்டத்தின் இரண்டாவது கட்டத்தை மத்திய அரசு 31.05.2018 முதல் 14.06.2018 வரையான காலத்திற்கு தொடங்கியுள்ளது. முதலாவது திரும்ப வழங்குதல் இருவாரம் சென்ற மார்ச் மாதம் 15ம் தேதிமுதல் 20ம் தேதி வரை கடைபிடிக்கப்பட்டது. அதில் ரூ.5350 கோடி தொகைக்கு அனுமதி அளிக்கப்பட்டது. இரண்டாவது இருவாரத்தில் ரூ.7,500 கோடி தொகைக்கு அனுமதி வழங்கப்பட்டுள்ளது. ஏற்றுமதியாளர்களிடமிருந்து வந்த சிறப்பான வரவேற்பையும், நிலுவையில் உள்ள திரும்ப பெறுதல் கோரிக்கைகளையும் கருத்தில் கொண்டு, திரும்ப பெறுதல் இருவாரம் மேலும் இரண்டு நாட்களுக்கு அதாவது 2018 ஜூன் 16ம் தேதிவரை நீட்டிக்கப்படுகிறது.
ஒருங்கிணைந்த ஜிஎஸ்டி குறுகிய செலுத்துகை நிகழ்வுகளில் சிறு ஏற்றுமதியாளர்கள் அவர்களது, ஒருங்கிணைந்த ஜிஎஸ்டி 2017 ஜூலை முதல் 2018 மார்ச் வரை, ரூ. 10 லட்சத்திற்குட்பட்டிருந்தால், அவர்கள் சம்பந்தப்பட்ட ஏற்றுமதி துறைமுகத்தில் உள்ள சுங்க அலுவலகத்தில் ஒருங்கிணைந்த ஜிஎஸ்டி செலுத்தியதற்கான அத்தாட்சியின் சுய சான்றளிக்கப்பட்ட நகலை சமர்ப்பிக்கவேண்டும்.
தங்களது திரும்ப பெறுதல் கோரிக்கைகள் நிலுவையில் இருக்கும் அனைத்து ஜிஎஸ்டி மனுதாரர்களும், அவர்களது வரம்புக்குட்பட்ட வரி அதிகார அமைப்பை அணுகி தங்களது திரும்பப் பெறுதல் கோரிக்கையை முடித்து வைக்குமாறு கேட்டுக்கொள்ளும்படி அறிவுறுத்தப்படுகின்றனர்.
திரும்ப பெறுதலுக்காக படிவம் ஜிஎஸ்டி ஆர்எஃப்டி-01ஏ, சமர்ப்பிக்கப்பட்ட விண்ணப்பத்தின் பிரதியையும், தொடர்புடைய அனைத்து ஆதரவு ஆவணங்களையும், தங்கள் வரம்பில் உள்ள வரி அதிகாரிகளிடம் சமர்ப்பிக்குமாறு கேட்டுக்கொள்ளப்படுகிறார்கள். ஆன் லைன் மூலம் இதற்கான மனு சமர்ப்பித்திருப்பது மட்டுமே போதுமானது அல்ல.
அனைத்து ஒருங்கிணைந்த ஜிஎஸ்டி திரும்ப பெறுதல் கோரிக்கையாளர்களும், ICEGATE வலைதளத்தில் பதிவு செய்து கொள்ளுமாறும், அதன் மூலம் தங்களது திரும்ப பெறுதல் கோரிக்கையின் நிலவரத்தை அறிந்துகொள்ளுமாறும் கேட்டுக் கொள்ளப்படுகின்றனர்.
இதில் பிரச்னை ஏதும் இருந்தால், ஏற்றுமதியாளர்கள், சுங்கவரி ஆணையாளர் / தங்கள் வரம்பில் உள்ள வரி அதிகாரிகள் ஆகியோரை அணுகுமாறு கேட்டுக்கொள்ளப்படுகின்றனர். 30.04.2018 வரையில் சமர்ப்பிக்கப்பட்டு, நிலுவையில் உள்ள அனைத்து திரும்ப பெறுதல் கோரிக்கைகளையும், பரிசீலித்து திரும்பச் செலுத்துவதில் அரசு உறுதியுடன் உள்ளது.
=================
(Visitor Counter : 89
பிரதமர் அலுவலகம்
ராஜஸ்தான் மாநிலம் பாலியில் ஏற்பட்ட சாலை விபத்தில் உயிரிழந்தவர்களுக்கு பிரதமர் இரங்கல்
ராஜஸ்தான் மாநிலம் பாலியில் ஏற்பட்ட சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"ராஜஸ்தானின் பாலியில் நடந்த விபத்து வருத்தமளிக்கிறது. இந்த துக்கமான நேரத்தில், உயிரிழந்தவர்களின் குடும்பங்களுக்கு இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய நான் பிரார்த்திக்கிறேன்’’
மத்திய அமைச்சரவை
இந்தியா மற்றும் கிர்கிஸ்தான் இடையேயான சுகாதாரத் துறையில் புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி அவர்கள் தலைமையில் கூடிய மத்திய அமைச்சரவை, இந்திய குடியரசின் சுகாதாரம் மற்றும் குடும்பநலத் துறை மற்றும் கிரிகிஸ் குடியரசின் சுகாதாரம் மற்றும் குடும்பநலத் துறை இடையேயான சுகாதாரத் துறை குறித்த புரிந்துணர்வு ஒப்பந்தத்தில் கையெழுத்திடுவதற்கான முன்மொழிவிற்கு ஒப்புதல் அளித்தது.
கூட்டுறவின் பலன்கள் :
கூட்டுறவு உடன்படிக்கை கீழ்க்கண்ட துறைகளில் கூட்டுறவை உள்ளடக்கியதாகும் :-
- சுகாதாரநலன் அமைப்புகளை வலுப்படுத்துதல் ;
- தொற்று இல்லா நோய்கள், தொற்றுநோய்கள் மற்றும் நுண்ணுயிர் எதிர்ப்பு தடுப்பு ;
- மருத்துவமனை மேலாண்மை அமைப்புகளை உருவாக்குதல் மற்றும் சுகாதார தகவல் அமைப்புகள், மருத்துவமனை மேலாண்மை ;
- மகப்பேறு மற்றும் குழந்தை நலன் ;
- மருத்துவ ஆராய்ச்சிகள் ;
- சிறுநீரகம் மற்றும் கல்லீரல் மாற்று அறுவைசிகிச்சை, இருதய அறுவைசிகிச்சை, புற்றுநோய், எலும்பியல், அவசரசிகிச்சை, போன்றவற்றில் அனுபவங்களை பரிமாறிக் கொள்ளுதல் :
- சுகாதாரத் துறையில் மனித வளங்களின் திறனை மேம்படுத்துதல் ;
- மருந்து கட்டுப்பாடு மற்றும் மருத்துவக் கருவிகள் வழங்குதல் துறையில் தகவல் மற்றும் அனுபவங்களை பரிமாறிக் கொள்ளுதல் ;
- மருந்துகள் மற்றும் மருத்துவப் பொருட்கள் மனிதர்கள் மீது சோதிக்கப்படுகையில் அவை, குறித்த நற்பழக்கத் தகவல் மற்றும் அனுபவங்களை பரிமாறிக் கொள்ளுதல் ;
- நோய்களின் ஒருங்கிணைந்த கண்காணிப்பு ;
- மருத்துவர்கள், செவிலியர்கள் மற்றும் தகவல் தொழில்நுட்ப வல்லுநர்கள் அனுபவங்களை பரிமாறிக் கொள்வதற்காக பயணத்திற்கு ஏற்பாடு செய்தல் ;
- இணைய-சுகாதாரம் குறித்த அனுபவ பரிமாற்றம் ;
- சுகாதார வல்லுநர்கள் இந்திய குடியரசில் தொடர் பயிற்சி பெறும் வகையில், “தகவல் தொழில்நுட்பத்திற்கான இந்திய-கிரிகிஸ் மைய”த்தில் பயிற்சி மற்றும் தொழில்வல்லுமை வளர்ச்சியை பெறுவதற்கான வாய்ப்புகளை அளித்தல் ;
- சுகாதார சுற்றுலா ; மற்றும்
- இரு தரப்பும் முடிவு செய்யும் இதர துறைகளில் கூட்டுறவு.
செயலாக்கம் :
ஒத்துழைப்பை மேலும் விரிவாக்கம் செய்திடவும் மற்றும் புரிந்துணர்வு உடன்படிக்கை செயல்படுத்துவதை மேற்பார்வையிடவும் பணிக் குழு ஒன்று ஏற்படுத்தப்படும்.
உள்துறை அமைச்சகம்
கொவிட்-19 வழிகாட்டுதல்கள் மார்ச் 31ம் தேதி வரை நீட்டிப்பு: மத்திய உள்துறை அமைச்சகம் உத்தரவு
தற்போதுள்ள கொவிட்-19 கண்காணிப்பு, கட்டுப்பாடுக்கான நிலையான செயல்பாட்டு விதிமுறைகளை மார்ச் 31ம் தேதி வரை நீட்டித்து மத்திய உள்துறை அமைச்சகம் இன்று உத்தரவிட்டது.
கொவிட் சிகிச்சை பெறுபவர்களின் எண்ணிக்கை மற்றும் புதிய பாதிப்புகளின் எண்ணிக்கை கணிசமாக குறைந்திருந்தாலும், தொற்றில் இருந்து முழுவதும் மீள கண்காணிப்பு, கட்டுப்பாடு மற்றும் எச்சரிக்கை நடவடிக்கைகளை தொடர்ந்து பராமரிக்க வேண்டியுள்ளது.
அதற்கேற்ப, கட்டுப்பாட்டு மண்டலங்கள் தொடர்ந்து வரையறுக்கப்பட வேண்டும்; இந்த மண்டலங்களில் பரிந்துரைக்கப்பட்ட கட்டுப்பாட்டு நடவடிக்கைகளை கடுமையாக பின்பற்ற வேண்டும்; பரிந்துரைக்கப்பட்ட நிலையான செயல்பாட்டு விதிமுறைகள் தீவிரமாக பின்பற்ற வேண்டும்.
ஆகையால், கடந்த 27.01.2021-ம் தேதி வெளியிடப்பட்ட வழிகாட்டுதல்களில் தெரிவித்துள்ளபடி, கண்காணிப்பு மற்றும் கட்டுப்பாட்டு நடவடிக்கைகளை மாநிலங்கள்/யூனியன் பிரதேசங்கள் கடுமையாக பின்பற்ற வேண்டும்.
தொற்று பரவலை முறியடிக்கவும், தொற்றில் இருந்து மீளவும், தடுப்பூசி போடும் நடவடிக்கையை விரைவு படுத்தும்படியும் மாநிலங்கள் / யூனியன் பிரதேசங்கள் அறிவுறுத்தப்பட்டுள்ளன.
அறிவியல் மற்றும் தொழில்நுட்பத்துறை
நீண்ட ஆயுளுக்கும் ஆரோக்கியமான முதுமைக்கும் நம்பிக்கை அளிக்கும் அடுத்த தலைமுறை புரோபயோடிக் ஒன்றை இந்திய விஞ்ஞானிகள் உருவாக்கியுள்ளனர்
ஆரோக்கியமான முதுமையை ஊக்குவிப்பதில் பெரும் நம்பிக்கையை வெளிப்படுத்திய பால் பொருட்களிலிருந்து அடுத்த தலைமுறை புரோபயோடிக் பாக்டீரியமான லாக்டோபாகிலஸ் பிளாண்டரம் ஜேபிசி50-ஐ இந்திய விஞ்ஞானிகள் குழு சமீபத்தில் கண்டறிந்துள்ளது.
இந்த புரோபயாடிக் பாக்டீரியத்தைப் பயன்படுத்தி தயிர்  வகை ஒன்று அக்குழு உருவாக்கியுள்ளது, ஆரோக்கிய நன்மைகளை பெற விரும்புவோர் இதை உட்கொள்ளலாம்.
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி நிறுவனமான அறிவியல் மற்றும் தொழில்நுட்பம் குறித்த மேம்பட்ட ஆய்வுக்கான நிறுவனம் , கவுகாத்தியை சேர்ந்த விஞ்ஞானிகள் குழு இதை கண்டறிந்துள்ளது.
கவுகாத்தி பல்கலைக்கழகத்தின் பேராசிரியர் எம் சி கலிதா, ஆராய்ச்சியாளர்கள் திரு அருண்குமார் மற்றும் திருமிகு துள்சி ஜோய்ஷி ஆகியோருடன் இணைந்து மேற்கொள்ளப்பட்ட இந்த ஆய்வுக்கு இணை பேராசிரியர் டாக்டர் மோஜிபுர் ஆர் கான் மற்றும் இயக்குநர் பேராசிரியர் ஆஷிஸ் கே முகர்ஜி ஆகியோர் தலைமை வகித்தனர்.
வெளியீட்டு இணைப்பு: https://doi.org/10.3390/antiox11020268
மேலும் விவரங்களுக்கு, டாக்டர் மோஜிபுர் ஆர் கானை  தொடர்பு கொள்ளவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1797552
(Visitor Counter : 242
நிதி அமைச்சகம்
2020-21 நிதியாண்டில் மே 2020 வரையிலான இந்திய அரசின் நிதிக்கணக்குகள் குறித்த மாதாந்திர மீளாய்வு.
மே 2020 வரை இந்திய அரசின் மாதாந்திர நிதிக்கணக்கு தொகுக்கப்பட்டு அதற்கான அறிக்கைகள் வெளியிடப்பட்டுள்ளன. அதன் முக்கிய அம்சங்கள் கீழே தரப்படுகின்றன:-
இந்திய அரசு மே 2020 வரை ரூ.45,498 கோடியை  வருவாயாக பெற்றுள்ளது. இதில் வரிவருவாய்  ரூ.33,850 கோடி, வரி அல்லாத வருவாய் ரூ.10,817 கோடி மற்றும் கடன் அல்லாத மூலதன வருவாய் ரூ.831 கோடி ஆகியன உள்ளடங்கும். கடன் அல்லாத மூலதன வருவாய் என்பதில் கடன்களைத் திரும்ப பெற்றதும்  உள்ளடங்கும். வரிவருவாயில் பங்கினைப் பிரித்துத் தருதல் என்ற முறையில் இந்திய அரசு மாநில அரசுகளுக்கு இந்தக் காலகட்டத்தில் ரூ.92,077 கோடியை வழங்கியுள்ளது. இது கடந்த ஆண்டை விட ரூ.7,010 கோடி குறைவாகும்.
இந்திய அரசின் மொத்தச் செலவினம் ரூ.5,11,841 கோடி ஆகும் . இதில் ரூ.4,56,635 கோடி வருவாய் கணக்கு மற்றும் ரூ.55,206 கோடி மூலதனக் கணக்கு ஆகும். மொத்த வருவாய் செலவினத்தில் ரூ.78,265 கோடி வட்டி செலுத்துவதற்கும் ரூ.67,469 கோடி முக்கியமான மானியங்களுக்கும் செலவழிக்கப்பட்டுள்ளது.
மத்திய அமைச்சரவை
வேளாண்மை மற்றும் அதன் சார்பான துறைகளில் இந்தியா மற்றும் லெபனான் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
வேளாண்மை மற்றும் அதன் சார்பான துறைகளில் இந்தியா மற்றும் லெபனான் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வேளாண் துறையிலான இந்த ஒத்துழைப்பு இரு நாடுகளுக்கும் பயனளிக்கும். இரு நாடுகளிலும் உள்ள சிறந்த வேளாண் நடைமுறைகளைப் புரிந்துகொள்ளவும், விவசாயிகளின் உற்பத்தித் திறனை அதிகரிக்கவும் சர்வதேச சந்தையில் சிறந்து விளங்கவும் இந்த ஒப்பந்தம் துணை புரியும்.
உலகெங்கும் உள்ள சிறந்த சந்தை மற்றும் விவசாய நடைமுறைகளைத் தெரிந்துகொண்டு விவசாய உற்பத்தி மற்றும் உற்பத்தித் திறனை அதிகரிக்க இந்த புரிந்துணர்வு ஒப்பந்தம் பயன்படும். இந்த ஒப்பந்தம் உற்பத்தியை அதிகரிக்க புது முயற்சிகள் மற்றும் தொழில்நுட்பங்களை கொண்டுவந்து உணவு பாதுகாப்பினை பலப்படுத்த வழிவகுக்கும்.
சுகாதாரம் மற்றும் குடும்ப நலத்துறை அமைச்சகம்
நாட்டுக்கு ஆற்றிய பங்களிப்பை கவுரவிக்கும் வகையில் 50 செவிலியர்களை சிறப்பு விருந்தினர்களாக மத்திய சுகாதாரத்துறை அமைச்சர் அழைத்திருந்தார்
அவர்களின் முயற்சிகள் உலகளாவிய அங்கீகாரம், நம்பிக்கை மற்றும் உலகத்திலிருந்து இந்தியாவுக்கு கிடைத்த பாராட்டுகளுக்கு அடித்தளமிட்டன: டாக்டர் மாண்டவியா
மத்திய சுகாதாரத்துறை அமைச்சர் டாக்டர் மன்சுக் மாண்டவியா, 50 செவிலியர்களை அவர்களது குடும்பத்தினருடன் உறுப்பினர்களுக்கு இன்று தனது இல்லத்திற்குஅழைப்பு விடுத்தார், அவர்களை கவுரவிக்க புதுடெல்லி செங்கோட்டையின் கொத்தளத்தில் சுதந்திர தின கொண்டாட்டங்களை காணவும் பங்கேற்கவும் சிறப்பு விருந்தினர்களாக அழைக்கப்பட்டனர். இந்த சிறப்பு விருந்தினர்கள் சர்பஞ்ச்கள், ஆசிரியர்கள், விவசாயிகள் மற்றும் மீனவர்கள் வரை பல்வேறு துறைகளைச் சேர்ந்த 1800 சிறப்பு விருந்தினர்களின் ஒரு பகுதியாக இருந்தனர்.
நாட்டின் அதிர்ஷ்டத்தை மாற்றுவதற்காக செவிலியர்களின் அற்புதமான மற்றும் அயராத உன்னதமான பணிக்காக மத்திய சுகாதார அமைச்சர் பாராட்டினார். கடினமாக உழைக்கவும், நாட்டை ஆதரிக்கவும் நமது ஒழுக்கத்தை உயர்த்துவதற்கு பல தூண்டுதல் காரணிகள் உள்ளன என்று அவர் கூறினார். செவிலியர்தொழில் மற்றும் மருத்துவ சகோதரத்துவத்தின் மகத்தான பங்களிப்பை அடிக்கோடிட்டுக் காட்டிய டாக்டர் மாண்டவியா, "அவர்களின் முயற்சிகள் உலகத்திலிருந்து இந்தியா பெற்ற உலகளாவிய அங்கீகாரம், நம்பிக்கை மற்றும் பாராட்டுக்கு அடித்தளமிட்டன" என்று வலியுறுத்தினார். செவிலியர்களின் அர்ப்பணிப்பைப் பாராட்டிய மத்திய சுகாதார அமைச்சர், "தொற்றுநோய்களின் போது அவர்களின் சேவை என்றென்றும் நினைவுகூரப்படும். இதுதான் மக்களுக்கு சேவை செய்ய கற்றுக் கொடுத்த கலாச்சாரம். சுகாதாரம் என்பது ஒரு வணிகம் அல்ல, ஆனால் நமது கலாச்சாரத்தில் உள்ளார்ந்த ஒரு சேவை. "நமது சுகாதார உள்கட்டமைப்பு குறித்து உலகம் சந்தேகம் கொண்டிருந்தது, ஆனால் கோவிட் -19 முடிந்ததும், நான் டாவோஸில் உள்ள உலக பொருளாதார மன்றத்திற்குச் சென்றேன், அங்கு கோவிட் -19 க்கு எதிரான வெற்றிக்கு பில் கேட்ஸ் இந்தியாவை வாழ்த்தினார்" என்று கூறினார்.
தொற்றுநோய் காலங்களில் இருந்து தங்கள் அனுபவங்களைப் பகிர்ந்து கொண்ட நூர்ஸ்,தொற்றுநோய் எங்கள் அனைவருக்கும் குறிப்பாக மருத்துவ சகோதரத்துவத்திற்கு ஒரு கடினமான நேரம் என்று கூறினார். இந்த காலகட்டத்தில், அதைப் பாதுகாக்க எல்லையில்பணியாற்றுவது எவ்வளவு கடினம் என்பதைநாங்கள் உணர்ந்தோம். ஆரம்பத்தில், நாங்கள் பயந்தோம்,ஆனால் பிபிஇ கிட்கள் வழங்கப்பட்டு, நாங்கள் கொரோனா நெறிமுறைகளைப் பின்பற்றத் தொடங்கியபோது, நாங்கள் நிம்மதி பெருமூச்சு விட்டோம். நாங்கள் எங்கள் வீடுகளில் பிபிஇ கிட்களை வைத்திருந்தோம், எங்கள் சமூகத்திலிருந்து பலரை மருத்துவமனைக்கு அழைத்துச் சென்று அவர்களின் உயிரைக் காப்பாற்றினோம்.
நாட்டை வழிநடத்தியதற்காகவும், நாட்டுமக்களின் கைதட்டல் மற்றும் மலர்ச்சியைஊக்குவித்ததற்காகவும் பிரதமர் நரேந்திர மோடிக்கு செவிலியர்கள் தங்கள் நன்றியைதெரிவித்தனர், இது எங்கள் அனைவருக்கும் ஒரு அன்பான மற்றும் ஊக்கமளிக்கும் நடவடிக்கையாகும், இது எங்கள் உற்சாகத்தையும் மன உறுதியையும் தைரியப்படுத்தியது.
மத்திய சுகாதார செயலாளர் திரு. சுதான்ஷ் பந்த், சுதந்திர தினத்தை முன்னிட்டு செவிலியர் சமூகத்திற்கு வாழ்த்து தெரிவித்தார். முதல் முறையாக 50 தாதியர் உத்தியோகத்தர்கள் ஐசுதந்திரதினத்திற்குஅழைக்கப்பட்டுள்ளதாகவும் அவர் குறிப்பிட்டார். தொற்றுநோய்களின் போது, உங்கள் பங்களிப்பு விலைமதிப்பற்றதுஎன்று அவர் மேலும் கூறினார்.
இந்நிகழ்ச்சியில் எச்.எஃப்.டபிள்யூ கூடுதல் செயலாளர் வி.ஹெகாலி ஜிமோமி மற்றும் பிற அதிகாரிகள் கலந்து கொண்டனர்.(Visitor Counter : 50
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஜம்மு & காஷ்மீரில் ரூ. 82 கோடி மதிப்பீட்டில் கட்டுமானப் பணிகள் நிறைவு; மத்திய அமைச்சர் திரு. நிதின் கட்கரி
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி வெளியிட்டுள்ள பதிவில், ஜம்மு-காஷ்மீரில் ரூ .82 கோடி மதிப்பீட்டில் இரு வழி 395 மீட்டர் மரோகே சுரங்கப்பாதையுடன் இணைந்து 250 மீட்டர் இருவழி வழித்தட கட்டுமானம் வெற்றிகரமாக முடிக்கப்பட்டுள்ளது என்று தெரிவித்துள்ளார்.
இந்த உள்கட்டமைப்பு தேசிய நெடுஞ்சாலை எண் 44 இல் ராம்பன் முதல் பனிஹால் பிரிவில் அமைந்துள்ளது என்று திரு கட்கரி கூறியுள்ளார். பெரிய திட்டத்தின் ஒரு பகுதியாக அமைந்துள்ள இந்த 645 மீட்டர் பிரிவு, பயண தூரத்தை 200 மீட்டர் குறைக்கும் என்று தெரிவித்துள்ளார்.
பிரதமர் திரு நரேந்திர மோடியின் தொலைநோக்கு தலைமையின் கீழ், ஜம்மு-காஷ்மீருக்கு அருமையான நெடுஞ்சாலை உள்கட்டமைப்பு வழங்கப்படுவதாகவும், இது இந்த பிராந்தியத்தின் பொருளாதார வளர்ச்சிக்கு பங்களிப்பது மட்டுமல்லாமல், ஒரு முதன்மை சுற்றுலாத் தலமாக அதன் ஈர்ப்பை அதிகரிக்கிறது என்றும் நிதின் கட்கரி குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
211.39 கோடி 94.15 கோடி 2-வது தவணை மற்றும் 14.98 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 25,86,805 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 87,311 கொவிட் சிகிச்சை பெறுபவர்கள் எண்ணிக்கை 0.20 சதவீதமாக உள்ளது.
குணமடைந்தோர் விகிதம் தற்போது 98.62 சதவீதம்
கடந்த 24 மணி நேரத்தில் 12,875 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,83,788 என அதிகரித்துள்ளது.
கடந்த 24 மணி நேரத்தில் 9,520 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.47 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,81,205 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854780
புள்ளியியல் மற்றும் திட்ட அமலாக்கம் அமைச்சகம்
கொவிட்-19 நிர்வகிக்க நாடாளுமன்ற உறுப்பினர் தொகுதி மேம்பாட்டு நிதியை 2 ஆண்டுகளுக்கு செயல்படுத்தாமல் நிறுத்தி வைக்க மத்திய அமைச்சரவை ஒப்புதல்
கொவிட்-19 பெருந்தொற்று பரவுவதைக் கட்டுப்படுத்த மத்திய அரசு எடுத்து வரும் தொடர் நடவடிக்கைகளின் ஒரு பகுதியாக, நாடாளுமன்ற உறுப்பினர் தொகுதி மேம்பாட்டு நிதியை 2 ஆண்டுகளுக்கு  செயல்படுத்தாமல் நிறுத்தி வைக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. கொவிட்-19 ஏற்படுத்தியுள்ள மோசமான தாக்கத்தையும், சவால்களையும் எதிர்கொள்வதற்கான அரசின் பணிகளை வலுப்படுத்த இந்த நிதி பயன்படுத்தப்பட உள்ளது.
(Visitor Counter : 79
பிரதமர் அலுவலகம்
பிரதமர் நாளை தாத்ரா மற்றும் நாகர் ஹவேலி பயணம் பல்வேறு வளர்ச்சித் திட்டங்களை தொடங்கி வைக்கிறார்
பிரதமர் திரு நரேந்திர மோடி நாளை  தாத்ரா & நாகர் ஹவேலி தலைநகர் சில்வாசா செல்கிறார்.
இந்தப் பயணத்தின்போது, தாத்ரா & நாகர் ஹவேலியில் உள்ள சாய்லி-ல் மருத்துவக் கல்லூரிக்கு அவர் அடிக்கல் நாட்டுகிறார். அத்துடன் டாமன் & டையூ மற்றும் தாத்ரா & நாகர் ஹவேலி-ல் பல்வேறு வளர்ச்சித் திட்டங்களை தொடங்கி வைப்பதற்கான கல்வெட்டையும் பிரதமர் திறந்து வைக்கவுள்ளார்.
எம்-ஆரோக்கியா செயலி மற்றும் தாத்ரா & நாகர் ஹவேலி-யில் வீடு வீடாக சென்று கழிவுப் பொருட்களை சேகரித்தல், அவற்றை பிரித்தெடுத்தல் மற்றும் திடக்கழிவுகளை டிஜிட்டல் முறையில் பதப்படுத்துவதற்கான பணிகளையும் அவர் தொடங்கி வைக்கவுள்ளார்.
அந்த யூனியன் பிரதேசத்தின் தகவல் தொழில்நுட்பக் கொள்கையையும் பிரதமர் வெளியிடவுள்ளார்.
பிரதமரின் ஜன் ஆரோக்கியா திட்ட சான்றிதழ்கள் மற்றும் வன உரிமை சான்றிதழ்களையும் சில பயனாளிகளுக்கு அவர் வழங்கவுள்ளார்.
சில்வாசாவில் உள்ள சாய்லி-யில் அமையும் மருத்துவக் கல்லூரி, தாத்ரா & நாகர் ஹவேலி மற்றும் டாமன் & டையூ மற்றும் அவற்றைச் சுற்றியுள்ள பகுதிகளில் மூன்றாம் நிலை மருத்துவ வசதிகளை மேம்படுத்துவதாக இருக்கும். இந்த மருத்துவக் கல்லூரி மாணவர்கள், குறிப்பாக இரண்டு யூனியன் பிரதேசங்களையும் சேர்ந்த பழங்குடியின மற்றும் கிராமப்புறப் பகுதிகளைச் சேர்ந்த மாணவர்களுக்கு மிகுந்த பயனளிப்பதாக அமையும். அத்துடன் மருத்துவர்களின் எண்ணிக்கையை அதிகரிப்பதோடு, மாணவர்களுக்கு மருத்துவக் கல்வி பயிலும் வாய்ப்பையும் மேம்படுத்துவதாக இது அமையும். இந்த மருத்துவக் கல்லூரி மற்றும் மருத்துவ மற்றும் துணை மருத்துவ கல்லூரிக்கான விடுதி மற்றும் குடியிருப்பு வளாகங்கள் கட்டுவதற்காக ரூ.210 கோடி ஒதுக்கப்பட்டுள்ளது.
ரெயில்வே அமைச்சகம்
25 மே 2020  3060 ஷ்ராமிக் சிறப்பு ரயில் ரயில்களை இந்திய ரயில்வே இயக்கியுள்ளது.
25 நாட்களில் சிறப்பு ரயில்கள் மூலமாக 40 லட்சம் பயணிகள் தங்கள் சொந்த மாநிலங்களுக்கு ஏற்றிச் செல்லப்பட்டுள்ளனர்.
பல்வேறு மாநிலங்களில் சிக்கித் தவித்த புலம் பெயர்ந்த தொழிலாளர்கள், யாத்ரீகர்கள், சுற்றுலாப் பயணிகள், மாணவர்கள், இதர நபர்கள் ஆகியோரின் நடமாட்டம் தொடர்பாக மத்திய உள்துறை அமைச்சகம் வெளியிட்டிருந்த ஆணையையடுத்து இந்திய ரயில்வே 01 மே 2020: முதல் ஷ்ராமிக் சிறப்பு ரயில்களை இயக்க முடிவு செய்திருந்தது.
25 மே 2020 காலை 10 மணி வரை மொத்தம் 3060 ஷ்ராமிக் சிறப்பு ரயில்கள் நாட்டின் பல்வேறு மாநிலங்களிலிருந்தும் இயக்கப்பட்டன.. 40 லட்சத்துக்கும் அதிகமான பயணிகள் ஷ்ராமிக் சிறப்பு ரயில்கள் மூலமாக தங்களது சொந்த ஊருக்குச் சென்றடைந்தனர்.
3060 ஷ்ராமிக் சிறப்பு ரயில்களில் 2608 ரயில்கள் நிறுத்தப்பட்டு விட்டன. 453 ரயில்கள் ஓடிக் கொண்டிருக்கின்றன. 24.5.2020 அன்று 237 ஷ்ராமிக் சிறப்பு ரயில்கள் 3.1 லட்சம் பயணிகளுடன் ஓடிக்கொண்டிருந்தன.
இந்த 3060 ரயில்களும் பல்வேறு மாநிலங்களிலிருந்து புறப்பட்டன. இவற்றில் அதிக அளவிலான ரயில்கள் புறப்பட்ட முதல் 5 இடங்கள் குஜராத் , மகாராஷ்டிரா ,, பஞ்சாப் , உத்தரப் பிரதேசம் , தில்லி .
இந்த ஷ்ராமிக் சிறப்பு ரயில்கள் நாட்டின் பல்வேறு மாநிலங்களில் நிறுத்தப்பட்டன. நிறுத்தப்பட்ட அதிக அளவிலான ரயில்கள் உள்ள முதல் ஐந்து மாநிலங்கள் - உத்திரப் பிரதேசம் , பீகார் , ஜார்கண்ட்  மத்தியப் பிரதேசம்  ஒடிசா .
23/ 24 மே 2020 தேதிகளில் காணப்பட்ட ரயில் வழித்தட நெரிசல்கள் இப்போது இல்லை.
ரயில்கள் ஓடிய வழித்தடங்களில் மூன்றில் இரண்டு பங்கு ரயில்கள் பீகார் மற்றும் உத்திரப்பிரதேச வழித்தடங்களில் இருந்தன என்பதாலும், புறப்படும் இடத்திலும் சென்று சேரும் இடத்திலும் சுகாதார விதிமுறைகளை மாநில அரசுகள் கடைப்பிடிக்க வேண்டி இருந்ததால் ஏற்பட்ட தாமதத்தாலும், வழித்தடத்தில் நெரிசல் ஏற்பட்டது.. மாநில அரசுகளுடன் கலந்தாலோசித்ததாலும், ரயில்கள் செல்வதற்கான வேறு சாத்தியமான வழித்தடங்களை கண்டறிந்ததாலும் இந்த பிரச்சினைக்கு தீர்வு காணப்பட்டது.
ஷ்ராமிக் சிறப்பு ரயில்கள் தவிர கூடுதலாக, இந்திய ரயில்வே, புதுடில்லியை இணைக்கும் பதினைந்து சிறப்பு இணை ரயில்களை இயக்கவுள்ளது. 1 ஜூன் 2020 முதல் அட்டவணைப்படியான மேலும் 200 ரயில்களை இயக்கவும் திட்டமிட்டுள்ளது
நிதி அமைச்சகம்
ஜிஎஸ்டி 4 ஆண்டுகள் நிறைவு: வெற்றியில் பங்களிக்கும் வரி செலுத்தியவர்களை கவுரவிக்க மத்திய மறைமுக வரி வாரியம் முடிவு
ஜிஎஸ்டி அமல்படுத்தப்பட்டு நாளை 4 ஆண்டுகள் நிறைவடைவதை முன்னிட்டு, இதன் வெற்றி கதையில் பங்களித்த வரி செலுத்தியவர்களை கவுரவிக்க, மத்திய மறைமுக வரி வாரியம் முடிவு செய்துள்ளது.
கடந்த 2017ம் ஆண்டு ஜூலை 1ம் தேதி அறிமுகம் செய்யப்பட்ட வரலாற்று சிறப்பு மிக்க வரி சீர்திருத்தம் சரக்கு மற்றும் சேவை வரி. ஜிஎஸ்டி வரி வீதம் பல ஆண்டுகளாக குறைக்கப்பட்டது, நடைமுறைகள் எளிமையாக்கப்பட்டது, வளர்ந்து வரும் பொருளாதாரம் ஆகியவை ஜிஎஸ்டி வரி வருவாய் வேகமாக அதிகரிக்க வழிவகுத்துள்ளது. ஜிஎஸ்டி வருவாய் தொடர்ந்து அதிகரித்து, தொடர்ந்து 8 மாதங்களாக ரூ.1 லட்சம் கோடிக்கு மேல் இருந்து வருகிறது. ஜிஎஸ்டி அமல்படுத்தப்பட்டு நாளையுடன் 4 ஆண்டுகள் நிறைவடைவதால், ஜிஎஸ்டி வெற்றிக்கு ஒரு பகுதி காரணமாக இருந்த வரி செலுத்துவோரை கவுரவிக்க முடிவு செய்யப்பட்டுள்ளது.
ஜிஎஸ்டி வரி செலுத்தியதில் கணிசமாக பங்களிப்பு அளித்தவர்கள் மற்றும் சரியான நேரத்தில் ஜிஎஸ்டி தாக்கல் செய்தவர்களை அடையாளம் காண தரவு பகுப்பாய்வு ஒன்றை மத்திய மறைமுக வரிகள் மற்றும் சுங்க வாரியம் நடத்தியது.
இதன்படி 54,439 பேர் அடையாளம் காணப்பட்டனர். இவர்களில் 88 சதவீதம் பேர் குறு, சிறு, நடுத்தர தொழிலில் ஈடுபடுபவர்கள். தமிழகத்தில் 5,589 பேரும், புதுச்சேரியில் 47 பேரும் அடையாளம் காணப்பட்டுள்ளனர். மாநில வாரியாக அடையாளம் காணப்பட்டவர்களின் விவரத்தை கீழ்கண்ட இணைப்பில் பார்க்கலாம்.
https://www.pib.gov.in/PressReleasePage.aspx?PRID=1731542